CELEX: 32004R1365
Language: sk
Date: 2004-07-28 00:00:00
Title: Nariadenie Komisie (ES) č. 1365/2004 z 28. júla 2004, ktorým sa stanovuje prideľovací koeficient na množstvá nelúpanej ryže v intervenčnej ponuke pre obdobie č. 3 hospodárskeho roka 2003/2004

29.7.2004   
            
            
               SK
            
            
               Úradný vestník Európskej únie
            
            
               L 253/19
            
         
      NARIADENIE KOMISIE (ES) č. 1365/2004
   z 28. júla 2004,
   ktorým sa stanovuje prideľovací koeficient na množstvá nelúpanej ryže v intervenčnej ponuke pre obdobie č. 3 hospodárskeho roka 2003/2004
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou (1),
   so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (2),
   so zreteľom na nariadenie Komisie (ES) č. 708/98 z 30. marca 1998 o prevzatí nelúpanej ryže intervenčnými agentúrami a o stanovení korekčných množstiev a o zvýšeniach a zníženiach ceny, ktorá sa má uplatňovať (3), najmä na jeho článok 4, ods. 4, druhá zarážka,
   keďže:
   
               (1)
            
            
               V súlade s článkom 3 bodu a) nariadenia (ES) č. 708/98 množstvá oprávnené na intervenciu počas hospodárskeho roku 2003/2004 sú rozdelené na dve národné obdobia a jedno spoločné obdobie č. 3, pre celé spoločenstvo. Aby členské štáty určili množstvá, ktoré majú byť pridelené na obdobie č. 3, oznámili Komisii v súlade s článkom 4 ods. 4 prvá zarážka nariadenia (ES) č. 708/98 množstvá nelúpanej ryže v intervenčnej ponuke.
            
         
               (2)
            
            
               Ak celkové ponúknuté množstvo presiahne dostupné množstvo, treba uplatniť prideľovací koeficient na množstvá. Koeficient sa vypočíta spôsobom ako pri celkovom pridelenom množstve, berúc do úvahy, že celkové minimálne množstvo každej ponuky je nižšie alebo rovnaké ako dostupné množstvo,
            
         PRIJALA TOTO NARIADENIE:
   Článok 1
   Prideľovací koeficient na množstvá určené v článku 4, ods. 4, druhá zarážka nariadenia (ES) č. 708/98 je stanovený na 0,860675.
   Článok 2
   Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 28. júla 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 329, 30.12.1995, s. 18. Nariadenie naposledy zmenené a doplnené nariadením Komisie (ES) č. 411/2002 (Ú. v. ES L 62, 5.3.2002, s. 27). Zrušené nariadením (ES) č. 1785/2003 (Ú. v. EÚ L 270, 21.10.2003, s. 96) s účinnosťou odo dňa vstupu tohto nariadenia do platnosti.
   
      (2)  Ú. v. EÚ L 270, 21.10.2003, s. 96. Nariadenie zmenené Aktom o pristúpení z roku 2003.
   
      (3)  Ú. v. ES L 98, 31.3.1998, s. 21. Nariadenie naposledy zmenené a doplnené nariadením (ES) č. 1107/2004 (Ú. v. EÚ L 211, 12.6.2004, s. 14).